Cyriacus Metsotaces (1968–)

Cyriacus Constantini f. Metsotaces, litteris Graecis Κυριάκος Κωνσταντίνου Μητσοτάκης (Athenis natus die 4 Martii 1968) est politicus Graecus et praeses factionis Democratiae Novae e familia Cretana ortus.

Filius, nepos, pronepos politicorum, annum primum agens Lutetiam in exsilium cum familia omni missus est. Ibi usque in annum 1974, deinde Athenis educatus est ubi collegium Athenarum frequentavit. Alumnus est universitatum Harvardianae et Stanfordiensis. Ab anno 1995 usque in 2003 argentarius Londinii et Athenis operam dedit. Ab anno insequenti legatus est parlamento Graeco, sodalis factionis Novae democratiae. Minister a reformatione administrativa a die 24 Iunii 2013 ad 27 Ianuarii 2015 meruit, primo ministro Antonio Samara. Factionis suae praeses (cui pater iam antea praesederat) die 10 Ianuarii 2016 electus est. Die 8 Iulii 2019, comitiis victor, fit primus minister Graeciae.

 Bibliographia 
 Giorgos Christides, "Kyriakos Mitsotakis: The Strong Favorite to Become Greece's Next Leader" in Der Spiegel (21 Maii 2019)
 Sophie Petitjean, "La zone euro enterre les promesses de campagne de Kyriakos Mitsotakis" in Le Monde (9 Iulii 2019)
 Helena Smith, "Resurgent centre-right party poised for victory in Greek election" in The Guardian (5 Iulii 2019)
 Helena Smith, "Kyriakos Mitsotakis: the new Greek PM hits the ground running" in The Guardian (13 Iulii 2019)

 Nexus externi 

 Vita apud parlamentum Graecum
 Vita apud Concordia
 Colloquium percontativum apud BBC

Categoria:Nati 1968
Categoria:Homines vivi
Categoria:Politici Graeciae
Categoria:Alumni Collegii Athenarum
Categoria:Alumni Universitatis Harvardianae
Categoria:Alumni Universitatis Stanfordiensis
Categoria:Argentarii
Categoria:Gubernatores civitatum